Kombinacia liekov
Dobry den,prosim Vas,moze sa na sertralin brat septolete extra  alebo neo angin na bolest hrdla?Ake antibiotiká sa mozu uzivat pri sertraline,pokial mi nerobi dobre penicilin?Dakujem.
Dobrý deň.
Ďakujeme za Vašu otázku.
Lokálne pôsobiace prípravky na bolesť v krku Septolete Extra a Neo-Angin neovplyvňujú účinnosť lieku Sertralin. Z tohto dôvodu je ich súčasné užívanie možné.
Vzhľadom na to, že výdaj antibiotík je viazaný na lekársky predpis, o vhodnosti ich užívania musí vždy rozhodnúť predpisujúci lekár, s ohľadom na vyvolávajúceho patogéna, na ktorého budú tie konkrétne antibiotiká pôsobiť. Z tohto dôvodu je vždy potrebné pri prípadnej nutnosti užívania antibiotík informovať lekára o užívaní lieku Sertralin, aby zvolil také antibiotíká, ktoré budú súčasne účinné a pritom nebudú interagovať s liekom Sertralin.
Prajem pekný zvyšok dňa.
S pozdravom
Mgr. Barbora Bičanovská